Plan 9 from Outer Space
Plan 9 from Outer Space (), originalno nazvan Grave Robbers from Outer Space (), poznat i po skraćenom naslovu Plan 9, je američki crno-bijeli science fiction horor film snimljen u režiji i produkciji Edwarda D. Wooda Jr. i premijerno prikazan 1959. godine, poznat po tome što se često navodi kao jedan od najgorih filmova ikada snimljenih, ali i po tome što je predstavljao posljednji nastup Bele Lugosija, te što danas uživa kult status.

Zaplet prikazuje kako vanzemaljci, zabrinuti zbog toga što čovječanstvo namjerava izraditi oružje Sudnjeg dana kojim može uništiti univerzum, pokreću tzv. "Plan 9", odnosno masovno oživljavanje mrtvaca koji će kao zombiji (u filmu nazvani gulovima) napadati ljude. Wood je film snimao sa velikim ambicijama, ali izuzetno niskim budžetom i, što su mnogi kasniji kritičari navodili, nedostatkom talenta, zbog čega se Plan 9 često shvaćao kao nenamjerna auto-parodija. Ispočetka je prošao posve nezapaženo, posve utopljen u masi niskobudžetnih B filmova sličnog žanra i tematike koji su se tada snimali u Hollywoodu. Poznatim je postao tek iza Woodove smrti, kada mu je godine 1980. kritičar Michael Medved dao satiričnu "nagradu" u svojoj knjizi The Golden Turkey Awards posvećenu najgorim filmovima svih vremena. Kao takav je ušao u američku popularnu kulturu, ali se sa vremenom  počela mijenjati i njegova reputacija, te mu dio kritičara daje pozitivnu ocjenu, cijeneći entuzijazam Wooda i njegove ekipe prilikom produkcije.

Godine 1992. je inspirirao istoimenu video-igru, a njegovo snimanje je dijelom predmet radnje biografskog filma Ed Wood iz 1994. godine.

Uloge

Credited
 Gregory Walcott ... Jeff Trent
 Mona McKinnon ... Paula Trent
 Duke Moore ... Por. John Harper
 Tom Keene ... Puk. Tom Edwards
 Carl Anthony ... Pozornik Larry
 Paul Marco ... Pozornik Kelton
 Tor Johnson ... Inspektor Dan Clay
 Dudley Manlove ... Eros
 Joanna Lee ... Tanna
 John Breckinridge ... Vladar
 Lyle Talbot ... General Roberts
 David De Mering ... Danny
 Norma McCarty ... Edith
 Bill Ash ... Kapetan
 Rev. Lynn Lemon ... Svećenik na Clayevom pogrebu
 Ben Frommer i Gloria Dea ... Ožalošćeni
 Conrad Brooks ... Pozornik Jamie
 Vampira ... Vampirica
 Bela Lugosi ... Starac/Ghoul
 Criswell ... sam sebe / narator

nenavedeni na špici
 Donald A. Davis ... Pijanica
 Johnny Duncan
 Karl Johnson ... Farmer Calder
 Tom Mason ... Ghoul Man sa plaštom iznad lica
 Hugh Thomas Jr. ... Kopač grobova (također pridruženi producenz)
 J. Edward Reynolds ... Kopač grobova (također izvršni producent)
 Edward D. Wood, Jr. ... Čovjek koji drži novine
 Marcus Hutton ... svirač orgulja

Muzika
Muziku za Plan 9 from Outer Space je prikupio Gordon Zahler. Zahler je koristio arhivske snimke djela nekolikiko kompozitora, što je bila uobičajen praksa prilikom produkcije niskobudžetnih filmova i televizijskih emisija 1950-ih. Zahler, međutim, nikada nije naveo pouzdane izvore za muziku. Godine 1996. je Paul Mandell producirao CD koji je rekreirao filmsku muziku tražeći arhivske snimke i kompozitore; Mandell je kasnije napisao članak o muzici filma za Film Score Monthly. Neke web-stranice navode imena kompozitora.

Izvori

Fusnote

Literatura
 The Haunted World of Edward D. Wood, Jr. (1996), documentary film directed by Brett Thompson.
Craig, Rob. Ed Wood, Mad Genius: A Critical Study of the Films. McFarland & Company. 2009. . 

Sloan, Will. "Can Your Heart Stand the Shocking Facts About Kelton the Cop A/K/A Paul Marco?" Filmfax (April 2005), pp. 88–89

Vanjske veze

 
 
 
 Review  at The Second Supper
 

Američki filmovi
Horor filmovi
SF-filmovi
Authority control 2